ธนาคารออมสิน ออกมาตรการปล่อยสินเชื่อดอกเบี้ยต่ำ วงเงิน 150,000 ล้านบาท ช่วยผู้ประกอบการที่ได้รับผลกระทบจากการระบาดของโรค Covid-19
ธนาคารออมสิน ออกมาตรการปล่อยสินเชื่อดอกเบี้ยต่ำ วงเงิน 150,000 ล้านบาท ช่วยผู้ประกอบการที่ได้รับผลกระทบจากการระบาดของโรค Covid-19นายชาติชาย พยุหนาวีชัย ผู้อำนวยการธนาคารออมสิน เปิดเผยว่า หลังจากรัฐบาลมีมติเห็นชอบมาตรการสินเชื่อดอกเบี้ยต่ำ หรือ Soft Loan เพื่อช่วยเหลือผู้ประกอบการที่ได้รับผลกระทบทั้งทางตรงและทางอ้อมจากการแพร่ระบาดของโรค Covid-19 โดยกระทรวงการคลัง มอบหมายให้ธนาคารออมสิน เป็นผู้ดำเนินการสนับสนุนเงินทุนดอกเบี้ยต่ำวงเงินโครงการรวม 150,000 ล้านบาท เพื่อให้สถาบันการเงินปล่อยสินเชื่อแก่ผู้ประกอบการที่ได้รับผลกระทบภายในวงเงิน 135,000 ล้านบาท และให้ธนาคารออมสินให้สินเชื่อโดยตรงในวงเงินอีก 15,000 ล้านบาท วงเงินกู้รายละไม่เกิน 20 ล้านบาท อัตราดอกเบี้ยร้อยละ 2.00 ต่อปี เป็นระยะเวลา 2 ปี โดยสามารถยื่นขอสินเชื่อได้ตั้งแต่วันนี้จนถึงวันที่ 30 ธันวาคม 2563 คาดว่าโครงการนี้จะช่วยให้ผู้ประกอบการมีเงินหมุนเวียนดำเนินธุรกิจได้ต่อเนื่อง ไม่น้อยกว่า 7,500 ราย และจากเครือข่ายสาขาของสถาบันการเงินทุกแห่งเข้าร่วมโครงการ จะช่วยให้เม็ดเงินจากโครงการนี้เข้าถึงลูกค้าและระบบเศรษฐกิจได้รวดเร็วยิ่งขึ้น ซึ่งจะทำให้ผู้ประกอบการผ่อนคลายความกังวลอย่างไรก็ตาม ธนาคารออมสินยังมีมาตรการ ให้ความช่วยเหลือลูกค้ารายใหม่และลูกค้าเดิมของธนาคารออมสินในการชำระหนี้ของกิจการสามารถขอสินเชื่อประชารัฐสร้างไทย หรือ สินเชื่อ GSB SMEs Extra Liquidity และยังมีมาตรการผ่อนปรนเงื่อนไขการชำระหนี้สำหรับลูกค้าที่ได้รับผลกระทบจากสถานการณ์ที่ส่งผลกระทบต่อเศรษฐกิจไทย เพื่อช่วยให้ผู้ประกอบการมีศักยภาพในการดำเนินธุรกิจ และพลิกฟื้นธุรกิจได้